نواب فیض النساء

نواب بیگم فیض النساء چودھرانی (1834ء تا 1903ء) ہومنا آباد کی زمیندار تھیں جو آج کل بنگلہ دیش کے ضلع کومیلا کی پشم گاؤں ریاست ہے۔وہ خواتین کی تعلیم اور دوسرے سماجی کاموں کے لیے بہت مشہور ہیں۔ان کی سماجی خدمات کے اعتراف میں 1889ء میں ملکہ وکٹوریا نے فیض النساء کو "نواب" کے لقب سے نوازا۔ اس لقب "نواب" نے انہیں جنوبی ایشیا کی پہلی نواب خاتون کا اعزاز بخشا۔

فیض النساء کا علمی و ادبی کام 1857ء کے بعد سے تعلق رکھتا ہے جب مسلمان ہر طرف سے تنزلی کا شکار تھے۔ فیض النساء نے اس دور میں اپنی تہذیب کو مد نظر رکھتے ہوئے خواتین کی تعلیم کے لیے اسکول قائم کرنا شروع کیے۔ اس طرح انہوں نے مسلمان خواتین کو تعلیم سے روشناس کروا کے ناامید مسلمانوں میں اعتماد و مضبوطی کے اوصاف پیدا کرنے کی کوشش کی۔

مسلمان خواتین کی تعلیم کی حامی، ایک ہمدرد اور سماجی کارکن کے طور پر کام کرنے والی فیض النساء کومیلا میں پیدا ہوئیں جو آج کل کے بنگلہ دیش میں واقع ہے۔ ان کی شادی اپنے دور پرے کے کزن اور پڑوسی زمیندار، محمد غازی سے 1860ء میں ہوئی۔ فیض النساء اس کی دوسری بیوی تھیں اور صرف دو بیٹیوں کی پیدائش کے بعد انہوں نے اس سے علیحدگی اختیار کر لی۔ان کی بیٹیوں کے نام ارشد النساء اور بدرالنساء ہیں۔ 1883ء میں اپنی والدہ کی وفات کے بعد وہ زمیندار بن گئیں اور پھر سماجی اور فلاحی کاموں میں ان کی مصروفیات میں اضافہ ہو گیا اور اس طرح 1889ء میں انہیں برٹش انڈیا کی پہلی نواب خاتون ہونے کا اعزاز ملا۔ انہوں نے دوسرے ادبی کام بھی سر انجام دیے جیسے سنگیت سار، سنگیت لاہاری اور تتوا و جاتیا سنگیت وغیرہ۔ وہ اپنے پرخلوص علمی اور فلاحی کاموں، اسکولوں، مدرسوں اور ہسپتالوں کے قیام کے لیے جانی جاتی ہیں۔

ابتدائی زندگی اور پس منظر:
چودھرانی 1834ء میں پشم گاؤں جو ضلع کومیلا میں لکشم کے زیر تحت تھا، میں پیدا ہوئیں۔ ان کے والد احمد علی چودھری تھے جو شاہزادہ مرزا اورنگزیب، نواب، خان بہادر، مغل شہنشاہوں کی اولاد اور ہومنا آباد پشم گاؤں ریاست کے زمیندار کے طور پر بھی مشہور تھے۔

حوالہ جات 

1834ء کی پیدائشیں
1903ء کی وفیات
انیسویں صدی کی بھارتی کاروباری خواتین
انیسویں صدی کی خواتین حکمران
انیسویں صدی کی ہندوستانی خواتین سائنس دان
انیسویں صدی کی ہندوستانی مصنفات
انیسویں صدی کے ہندوستانی تعلیمی نظریہ ساز
انیسویں صدی کے ہندوستانی سائنس دان
بنگال کے نواب
بنگالی زبان کے مصنفین
بنگالی شخصیات
بنگالی مصنفین
بنگالی نشاۃ ثانیہ سے منسلک شخصیات
بنگلہ دیشی فعالیت پسند برائے حقوق نسواں
بھارتی فعالیت پسند برائے حقوق نسواں
بھارتی مخیر خواتین
بھارتی مخیرین
بھارتی مسلم شخصیات
بھارتی نسائیت پسند مصنفین
تاریخ بنگال
تاریخ ہندوستان
ضلع کومیلا کی شخصیات
کامنز زمرہ جس کا ربط ویکی ڈیٹا پر ہے
کومیلا کی شخصیات
نسائیت پسند بھارتی
نسائیت پسند مسلمان
انیسویں صدی کے ہندوستانی مصنفین
انیسویں صدی کی بنگالی شخصیات
انیسویں صدی کے ہندوستانی مسلمان